Torna a la Biblioteca Municipal Enric Valor la campanya d’animació lectora
25 de febrer de 2025

La biblioteca pública Municipal Enric Valor torna a llançar la campanya d'animació lectora que en aquesta edició fomenta la lectura a partir de les obres de Roald Dalh.

L'alumnat de 3r i 4t de primària de les escoles de Manises ha participat en aquesta campanya, que té l'objectiu de despertar el gust per la lectura i que xiquets i xiquetes vegen els llibres com alguna cosa divertida amb els que poden passar molts bons moments.

Cada sessió té una durada de 50 minuts, amb la idea d'apropar a l'alumnat a les obres més divertides de Roald Dalh, un dels autors més emblemàtics de la literatura infantil i juvenil. Amb històries com "Matilda" i "Charlie y la fábrica de chocolate", l'alumnat s'endinsa en la màgia dels seus relats mentre desenvolupen el seu amor per la lectura.

La contacontes encarregada de relatar les històries ha sigut Eva Andújar, i en cada sessió s’ha fet una biografia interactiva per a descobrir la vida i curiositats de Roald Dahl.

En total s’han celebrat 13 sessions que començaren el 17 de febrer, i han passat per aquesta activitat al voltant de 540 alumnes dels centres educatius de Manises.